Polemieke - Gabriel J. Botma - online bestellen | Heyn
von Gabriel J. Botma
Plofbare opinies was nog altyd 'n onderskeidende kenmerk van Afrikaners. Politici, skrywers, joernaliste en die man op straat was nog nooit skaam om by bekgevegte betrokke te raak nie. Tradisioneel was die gedrukte media die forum waar polemieke uitgewoed het. In die vroegste dae aan die Kaap is die slawekwessie driftig gedebatteer, en toe die Voortrekkers hulle skrede noordwaarts gerig het, het teenstrydige argumente uitgespeel in een van die die vroee Suid-Afrikaanse koerante, Grocott's Mail. Die waarde van gesprekke in die aanloop en nadraai van geskiedkundige gebeure soos rebellies, opstande en oorloe kan nie onderskat word nie. Politieke verwikkelinge soos Suid-Afrikaners se gesprekke met die ANC toe die organisasie nog verban was, het die hele land aan die stry gehad. Om nie te praat van Afrikaans en sy rasse-bagasie of kerksake soos die Belhar-belydenis en die hantering van gay lidmate nie. En wie sal die spanning wat tussen H.F. Verwoerd en N.P. van Wyk Louw ontstaan het met die pluimsaad-polemiek, vergeet? Piekniek by Dingaan en die Voelvry-beweging het nie net opskuddings op kultuurgebied veroorsaak nie. Ook het die eggo's van kwessies soos &quote;gemengde&quote; sport en boikotte, en die skandes wat sportsterre soos Hansie Cronje, Joost van der Westhuizen en Oscar Pistorius veroorsaak het, in alle sfere van die samelewing weerklink. Misdaad soos plaasaanvalle en -moorde is daagliks op Suid-Afrikaners se lippe, net soos wat daar steeds oor figure soos Daisy de Melker, Gert van Rooyen en Joey Haarhoff gegons word. In Polemieke bied Gabriel Botma lesers 'n blik op bekende en byna vergete woordtwiste wat die Suid-Afrikaanse geskiedenis help slyp het. Karakters wat A sentrale rol in Afrikaner-polemieke gespeel het, word aan die vergetelheid ontruk, en hedendaagse polemici kom onder die loep. Binne die konteks van Afrikaner-nasionalisme het die strydpunte deurgaans gelei tot groter insig onder betrokkenes en lesers, maar terselfdertyd is die verdelingslyne wat van ver af kom, dieper afgeets.
Weiter stöbern:Polemieke, bekgevegte in Afrikaans, Gabriël J. Botma, misdaad, politiek, kerksake, NG kerk, gay lidmate, OGOD, dogma, sport, kontroversie, gesprekke, Oscar Pistorius, Daisy de Melker, Beyers Naudé, Piekniek by Dingaan, Voëlvry, De La Rey, Koos Kombuis, Steve Hofmeyr, Dan Roodt, Max du Preez, gemengde sport, Allan Boesak, Kubuskoning, Nasionale Party, apartheid, plaasmoorde, kwotas, Springbokke, Joost van der Westhuizen, Hansie Cronje, kuns, vermaak, taal, Afrikaans, Afrikaner, slawe, bloedvermenging, ISBN 9781776092314, ISBN 9781776092321